# metadata.dc.description.abstract[].value
Si preguntem en el nostre entorn més immediat què és la ciència, en la majoria de casos la resposta serà, possiblement, algun exemple lligat a les matemàtiques, la informàtica, l'astrofísica, la biologia, la medicina  En definitiva, les respostes vincularan la paraula ciència al que s'ha classificat com a ciència experimental. En la majoria de les respostes, de fet, és possible que es confongui ciència amb tecnologia, però això també ho fan sovint les nostres autoritats polítiques i acadèmiques. Segurament si aquesta mateixa pregunta es fes en una facultat de lletres la resposta tendiria probablement a assemblar-s'hi. Si la pregunta es fes a una facultat de ciencies, la identificació entre experimentació i ciència amb la tecnologia com a nexe possiblement tendiria a estar present en el 100% de les respostes. I des de les ciències socials, se'ns podria dir que per a verificar aquestes afirmacions caldria fer una enquesta, amb una mostra x en una població y  Tanmateix, el nostre entorn mediàtic, social, polític i econòmic és prou clar. El corrent de pensament predominant fa que no només els qui s'hi dediquen n'estiguin convençuts, sinó que aquells qui no s'hi dediquen ho donen per descomptat: a ciències fan Ciència, a lletres no.

# metadata.dc.publisher[].value
Institut de Recerca en Cultures Medievals (UB)

# metadata.dc.relation.ispartof[].value
Svmma. Revista de Cultures Medievals, 2013, vol. 1, num. 1, p. iii-vi

# metadata.dc.source[].value
Articles publicats en revistes (Història de l'Art)